Solomon and Sheba (títol orichinal en anglés, en aragonés Salomón y Saba, enguerada en Aragón con o títol en castellano de Salomón y la reina de Saba) ye una cinta de cine de drama epico relichioso historico biografico y romantico de cine estausunidense de l'anyo 1959 dirichida por King Vidor seguntes un guión adaptau por Anthony Veiller, Paul Dudley y George Bruce basau en una historia de Crane Wilbur basada a la vegada en o Libro d'os Reis y en os Libros d'as Cronicas de l'Antigo Testamento d'a Biblia. Rodada en Technicolor, la suya banda sonora orichinal ye un treballo de Mario Nascimbene y Malcolm Arnold (iste zaguero, no acreditau), con una dirección de fotografía de Fred A. Young y una producción cinematografica al cudiau de Ted Richmond ta la productora cinematografica Edward Small Productions. L'elenco d'actors d'a cinta ye composau, entre d'atros, por os actors Yul Brynner, Gina Lollobrigida, Marisa Pavan, David Farrar, Harry Andrews, John Crawford, Laurence Naismith, Finlay Currie, Jean Anderson, William Devlin, Jack Gwillim, José Nieto y George Sanders.

A cinta s'ambienta en o sieglo X aC mientres o reinau d'o principe Salomón en l'antigo reino d'Israel (mas que mas en Cherusalem) y conta la historia d'os amors entre Salomón y la mitica reina de Saba, que plega en Israel con a intención de destruyir o reino en alianza con o faraón de l'Antigo Echipto pero que remata enamorando-se de Salomón y convertindo-se ella y lo suyo pueblo a lo chudaísmo. Solomon and Sheba se filmó en o barrio de Val d'Espartera en a ciudat de Zaragoza (Comarca Central, Aragón) y en a ciudat de Madrit y en Manzanares el Real, San Martín de la Vega y Monesterio d'El Escorial (Comunidat de Madrit). Recibió bel premio y nominación a premios cinematograficos menors.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1959.
Cintas de 1959.
Solomon and Sheba